REGOLAMENT TAL-KUMMISSJONI (KE) Nru 173/2009
tal-4 ta’ Marzu 2009
li jiffissa d-dazji tal-importazzjoni għar-ross parzjalment imnaddaf jew imnaddaf mill-5 ta’ Marzu 2009
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 139 tiegħu,
Billi:
(1)
Fuq il-bażi tal-informazzjoni li bagħtulha l-awtoritajiet kompetenti, il-Kummissjoni jirriżultalha li ngħataw liċenzji għall-importazzjoni tar-ross parzjalment imnaddaf jew imnaddaf li jaqa' taħt il-kodiċi NM 1006 30, għal kwantità ta' 160 203 tunnellati għall-perjodu mill-1 ta’ Settembru 2008 sat-28 ta’ Frar 2009. Għaldaqstant jeħtieġ li jinbidel id-dazju tal-importazzjoni għar-ross parzjalment imnaddaf jew imnaddaf kopert bil-kodiċi NM 1006 30.
(2)
Id-dazju applikabbli għandu jkun iffissat fi żmien għaxart ijiem minn tmiem il-perjodu msemmi hawn fuq, u għaldaqstant jeħtieġ li dan ir-Regolament jidħol fis-seħħ minnufih.
ADOTTAT DAN IR-REGOLAMENT:
Artikolu 1
Id-dazju tal-importazzjoni applikabbli għar-ross parzjalment imnaddaf jew imnaddaf kopert bil-kodiċi NM 1006 30 huwa EUR 145 it-tunnellata.
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 4 ta’ Marzu 2009.